Tamedyazt taqbaylit d tawsit n tsekla timawit i yellan seg zik, d tin yuɣen aḥric ameqqran deg tsekla-agi, ma nesserwes-itt ar tewsatin nniḍen, seg yimi ɣer tmeẓẓuɣt, seg tasut ɣer tayeḍ, tezger-d igiman n yiseggasen, idurar d yisafen n yidles-nneɣ anasli i yefkan iẓuran s telqay deg wakal n tmetti-nneɣ tamensayt. Tamedyazt tesɛa aṭas n leṣnaf: aḥiḥa, acewwiq, adekker, tibuɣarin…atg.